b'\n_START_ARTICLE_\nKaries, Atos\n_START_SECTION_\nZgodovina\n_START_PARAGRAPH_\nSrbski \xc5\xa1kof Sveti Sava je v Kariesu zgradil cerkev in celico, v kateri je bival nekaj let. Postal je jeromonah in leta 1201 arhimandrit. Med bivanjem v Kariesu je napisal Karie\xc5\xa1ki tipikon. Marmorni napis o njegovem delu se je ohranil. Leta 1219 je postal prvi srbski nad\xc5\xa1kof._NEWLINE_Med vladanjem bizantinskega cesarja Mihaela VIII. Paleologa so latinski kri\xc5\xbearji leta 1283 napadli goro Atos. Protosa so mu\xc4\x8dili in obesili, izropali Protaton in pobili veliko menihov. Ubite menihe je vzhodna pravoslavna cerkev razglasila za mu\xc4\x8dence, ki godujejo 5. decembra po julijanskem oziroma 18. decembra po gregorijanskem koledarju.\n_START_SECTION_\nSedanje stanje\n_START_PARAGRAPH_\nPopis prebivalstva Gr\xc4\x8dije leta 2011 je v mestu zabele\xc5\xbeil 163 prebivalcev, kar pomeni, da je Karies najve\xc4\x8dje naselje v avtnomni skupnosti Sveta Gora._NEWLINE_Za vodenje samostanske skupnosti devetnajst glavnih samostanov (dvajseti samostan Esfigimen  je od leta 1974 izklju\xc4\x8den) izvoli Sveto Epistasijo (gr\xc5\xa1ko \xce\x99\xce\xb5\xcf\x81\xce\xac \xce\x95\xcf\x80\xce\xb9\xcf\x83\xcf\x84\xce\xb1\xcf\x83\xce\xaf\xce\xb1) in Protat in protoepistatisa (\xcf\x80\xcf\x81\xcf\x89\xcf\x84\xce\xb5\xcf\x80\xce\xb9\xcf\x83\xcf\x84\xce\xac\xcf\x84\xce\xb7\xcf\x82) - predstojnika Svete  Epistasije._NEWLINE_V Kariesu so predstavni\xc5\xa1tva devetnajst glavnih samostanov, tako imenovani konaki (\xce\xba\xce\xbf\xce\xbd\xce\xac\xce\xba\xce\xb9). Samostan Kutulmu\xc5\xa1 zaradi bli\xc5\xbeine Kariesa nima svojega konaka._NEWLINE_V mestu je tudi licej \xe2\x80\x9cAfoniada\xe2\x80\x9d (\xce\x91\xce\xb8\xcf\x89\xce\xbd\xce\xb9\xce\xac\xce\xb4\xce\xb1 \xce\x91\xce\xba\xce\xb1\xce\xb4\xce\xb7\xce\xbc\xce\xaf\xce\xb1).'